«Հոսանքին դէմ դիմադրել» կամ «Հոսանքին դէմ թիավարել», ժողովրդական ասութիւններ են, որ ընդհանրապէս անկարելին կատարելու ապարդիւն աշխատանքը կը խորհրդանշեն։ Նոյն իմաստով կը գործածուի նաեւ «Սանդի մէջ ջուր ծեծել» խօսքը՝ որ գրեթէ նոյն «ապարդիւն աշխատանք»ը ցոյց կու տայ։ Արդարեւ, անկարելին կատարել, անկարելի նպատակի մը հասնելու ջանալ ո՞րքան ճիշդ է, վիճելի է, քանի որ մա՛րդ իր կարողութենէն եւ տարողութենէն վեր ո՛չինչ կրնայ կատարել։